| **Ksavera Dalevskytėlenk. *Ksawera Dalewska*** |
| --- |
| Herbas „Krucina" |
| Herbas „Krucina" |
|  |
| Gimė | 1842 m. gegužės 13 d.Kunkulka prie Javaravų, Rusijos imperija |
| Mirė | 1900 m. liepos 29 d. (58 metai)Varšuva, Lenkijos Kongreso karalystė |
| Tėvas | Dominykas Dalevskis |
| Motina | Dominyka Narkevičiūtė |
|  |
| Veikla | rezistentė, visuomenės veikėja, 1863 m. sukilimo dalyvė |

**Ksavera Dalevskytė** (pilnas vardas - Ksavera Cecilija) (lenk. *Ksawera Dalewska*; 1842 m. gegužės 13 d. Kunkulkoje prie Javaravų, Rusijos imperija – 1900 m. liepos 29 d. Varšuvoje, Lenkijos Kongreso karalystė) – rezistentė, 1863 m. sukilimo dalyvė, vertėja.

Dalevskių šeima
---------------

Dominykas Dalevskis ir Dominyka Narkevičiūtė Dalevskienė viso susilaukė 10 vaikų. 

Pranciškus Dalevskis, gim. 1825 m. ir Aleksandras Dalevskis, gim. 1827 m. įkūrė Lietuvos jaunimo brolybės sąjungą, rezistentai, Pranciškus taip pat 1863 m. sukilimo dalyvis, Tekla Dalevskytė-Jenikienė, gim. 1829 m. 1863 m. sukilimo dalyvė, Julija Dalevskytė-Berkmanienė, gim. 1830 m. 1863 m. sukilimo dalyvė, Juzefa Dalevskytė, gim. 1832 m. 1863 m. sukilimo dalyvė, Konstantinas Dalevskis, gim. 1835 m. 1863 m. sukilimo dalyvis, 1871 m. Paryžiaus komunos dalyvis; jo dvynė sesuo Zuzana Dalevskytė-Turskienė, gim. 1835 m. 1863 m. sukilimo dalyvė, Apolonija Dalevskytė-Sierakauskienė, gim. 1838 m. 1863 m. sukilimo dalyvė; Titas Dalevskis, gim. 1840 m. 1863 m. sukilimo dalyvis; Ksavera Dalevskytė, gim. 1842 m. 1863 m. sukilimo dalyvė.

Biografija
----------

Ksaveros Cecilijos Dalevskytės krikšto metrikas iš Šalčininkų bažnyčios RKB gimimo metrikų knygos 1835-1843 m. apie krikštą Vilniaus šv. Jonų bažnyčiojeKsaveros Cecilijos Dalevskytės krikšto metrikas iš Šalčininkų bažnyčios RKB gimimo metrikų knygos 1835-1843 m. apie krikštą Vilniaus šv. Jonų bažnyčioje
Ksavera Dalevskytė gimė 1842 m. gegužės 13 d. Kunkulkos palivarke, bajorų Dominyko Dalevskio ir Dominykos Narkevičiūtės šeimoje. 1842 m. liepos 13 d. pakrikštyta Vilniaus Šv. Jonų bažnyčioje. 

1861 m. su seserimis dalyvavo politinėje manifestacijoje, jai buvo paskirtas namų areštas. Dalyvavo 1863 m. sukilime, dirbo kaip savo brolio Pranciškaus Dalevskio sekretorė. 1863 m. birželio 21 d. areštuota, su seserimis ir motina ištremta į Penzos guberniją. 1866 m. gavo leidimą persikelti į Samarą, o 1867 m. į Varšuvą. Gyveno kartu su seserimi Apolonija Dalevskyte-Sierakauskiene, Zigmanto Sierakausko žmona. Vertė iš anglų kalbos tekstus savaitraščiui Tygodnik Ilustrowany. Mirė 1900 m. liepos 29 d. Varšuvoje.

Literatūra
----------

* Maria Ordężyna: Dalewska Ksawera. W: Polski Słownik Biograficzny. T. 4: Chwalczewski Jerzy – Dąbrowski Ignacy. Kraków: Polska Akademia Umiejętności, 1938, s. 394.

Šaltiniai
---------

1. ↑  V.Merkys. Dalevskių šeima. Vilnius: Vaga, 1967.
2. ↑  Sudarytojos Tamara Bairašauskaitė, Jolanta Sikorska Kulesza. Apolonija Dalevskytė – Sierakauskienė. Atsiminimai. Iš lenkų kalbos vertė Tamara Bairašauskaitė. Vilnius: Lietuvos nacionalinis muziejus, 2019. ISBN 978-609-478-028-8.
3. ↑  Sudarytoja Tamara Bairašauskaitė. 1863 -1864 m. sukilėlių kelias į mirtį ir atgimimą. Vilnius: Lietuvos nacionalinis muziejus, 2019. ISBN 978-609-478-031-8.
4. ↑  Dalevskių biografija Archyvuota kopija 2014-09-11 iš Wayback Machine projekto.
5. ↑  Biografija (lenk.)